EkBass/fiwiki-20250220-pages-articles huggingface dataset:
Axel Leonard von Weissenberg

Axel Leonard von Weissenberg (1. helmikuuta 1868 Viipuri – 22. huhtikuuta 1958 Helsinki) oli suomalainen insinööri ja virka- valtiopäivämies.Geni: Axel Leonard von Weissenberg Viitattu 27.5.2021. Von Weissenbergin vanhemmat olivat senaattori Alexander von Weissenberg ja Constance Maria Åkerman ja puoliso vuodesta 1899 Carin Alberta Sylvia von Schoultz. Von Weissenberg valmistui insinööriksi 1892 ja tuli valtionrautateiden palvelukseen 1894. Hän toimi myös sekä rautatiehallituksen koneinsinöörinä vuodesta 1908 että rautatien palopäällikkönä. Von Weissenberg osallistui eri tavoin rautatieläisten toimintaan, kuten kansainvälisen rautatielähetysliiton puheenjohtajana, Suomen rautatieläisten kristillisen yhdistyksen puheenjohtajana ja Suomen palosuojeluyhdistyksen varapuheenjohtajana.Kuka kukin on 1954, s. 957. Viitattu 28.5.2021. Von Weissenberg oli aatelissäädyssä edustaja valtiopäivillä 1904–1905 ja 1905–1906.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, s. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, s. 945-954. Opettaja, opistonjohtaja Gay von Weissenberg oli Axel Leonard von Weissenbergin poika.Geni: Gabriel Karl Bernhard (Gay) von Weissenberg Viitattu 27.5.2021. ==Lähteet== Luokka:Suomalaiset insinöörit Luokka:Suomen suuriruhtinaskunnan virkamiehet Luokka:Suomalaiset virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1868 syntyneet Luokka:Vuonna 1958 kuolleet
August Henrik Uno Wrede

August Henrik Uno Wrede (25. kesäkuuta 1869 Kemiö – 2. heinäkuuta 1935 Siuntio) oli suomalainen vapaaherra, tilanomistaja ja valtiopäivämies.Geni: August Henrik Uno Wrede af Elimä Viitattu 28.5.2021. August Henrik Uno Wreden vanhemmat olivat majuri Vilhelm Otto Casper David Wrede ja Hedvig Johanna Wilhelmina Gustava Armfelt ja puolisot Anna (Annette) von Liphart ja Ilse Friedrike von Fircks. Wrede oli maanviljelijä ja Suitian kartanon omistaja 1930-luvun alkuvuosiin saakka. Wrede oli aatelissäädyssä edustaja valtiopäivillä 1899, 1904–1905 ja 1905–1906.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, s. 207-215.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, s. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, s. 945-954. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1869 syntyneet Luokka:Vuonna 1935 kuolleet
Villa Pentry

Villa Pentry on hirsirakenteinen jugendhuvila Matinkylässä Etelä-Espoossa. Se rakennettiin alun perin Viipurin seudulle, josta kauppaneuvos Nikolai Matrosoff siirsi sen nykyiselle paikalleen 1910-luvun puolivälissä. Villa Pentryn pohja on lähes neliönmuotoinen. Huvilassa on mansardikatto ja sen ikkunat ovat puitejaoltaan pieniruutuisia. Alkuaan huvilaan kuului kahdeksankulmainen torniosa. Aarne Ervi suunnitteli huvilan pihapiiriin saunarakennuksen 1940-luvun lopulla. Villa Pentry siirtyi Espoon kaupungille 1990, tuolloin se tunnettin vielä Matrosoffin huvilana, vaikka Matrosoff oli myynyt sen jo 1926 insinööri Masalinille. Kaupunki vuokrasi huvilan Espoon Pursiseuralle; sittemmin huvilassa on toiminut kesäravintola Villa Pentry. Huvila peruskorjattiin 2003. == Lähteet == Luokka:Espoon huvilat Luokka:Matinkylä
Ratamelonnan Euroopan-mestaruuskilpailut

Ratamelonnan Euroopan-mestaruuskilpailut on Euroopan Kanoottiliiton nykyään vuosittain järjestämä ratamelonnan arvokilpailu. Kilpailut järjestettiin ensimmäisen kerran vuonna 1933 Prahassa, jolloin kilpailtiin seitsemässä lajissa. Kilpailuista pidettiin taukoa vuosina 1937–1956 toisen maailmansodan aikana sekä vuosina 1970–1996. Vuodesta 1997 lähtien EM-kilpailut on järjestetty vuoden välein lukuun ottamatta vuosia 1998 ja 2003 jolloin kilpailuja ei pidetty, vuotta 2019 jolloin ne peruttiin saman vuoden Euroopan kisojen vuoksi sekä vuotta 2020 jolloin ne peruttiin koronaviruspandemian vuoksi. == Kilpailut == Ratamelonnan EM-kilpailut on järjestetty 30 kertaa. Vuonna 1963 ei pidetty erillisiä EM-kilpailuita vaan ne yhdistettiin saman vuoden maailmanmestaruuskilpailujen kanssa. Vuosi Kaupunki Maa 1\. 1933 Praha 2\. 1934 Kööpenhamina 3\. 1936 Duisburg 4\. 1957 Gent 5\. 1959 Duisburg 6\. 1961 Poznań 7\. 1963 Jajce 8\. 1965 Snagov 9\. 1967 Duisburg 10\. 1969 Moskova 11\. 1997 Plovdiv 12\. 1999 Zagreb 13\. 2000 Poznań 14\. 2001 Milano 15\. 2002 Szeged 16\. 2004 Poznań 17\. 2005 Poznań 18\. 2006 Račice 19\. 2007 Pontevedra 20\. 2008 Milano 21\. 2009 Brandenburg 22\. 2010 Trasona 23\. 2011 Belgrad 24\. 2012 Zagreb 25\. 2013 Montemor-o-Velho 26\. 2014 Brandenburg 27\. 2015 Račice 28\. 2016 Moskova 29\. 2017 Plovdiv 30\. 2018 Belgrad 31\. 2021 Poznań == Lähteet == *
Ovanmalmträsket

Ovanmalmträsket on vähähumuksinen järvi Tenholassa Raaseporin keskiosassa lounaisella Uudellamaalla. Sen pinta-ala on 1,4 neliökilometriä. Etäisyys Tammisaaresta on 13 kilometriä pohjoisluoteeseen.Ovanmalmträsket. Järviwiki. Viitattu 22.5.2021. == Maantiede == Ovanmalmträsketin pituus etelästä pohjoiseen on noin kaksi kilometriä. Järven keskiosan leveys on 300 metriä, eteläosan leveys on enimmillään 700 metriä, pohjoisosan leveys on noin kilometrin. Ovanmalmträsketin itärannan lähellä sijaitsee noin kolmen hehtaarin laajuinen saari Pellarholmen, joka kohoaa noin 20 metriä järven pinnan yläpuolelle. Järven koillisosassa sijaitsee noin puolen hehtaarin laajuinen Lillholmen. Ovanmalmträsket on varsin tasasyvyinen, suuri osa järvestä on 6–10 metriä syvä, syvimmät kohdat sijaitsevat altaan keskiosassa, eteläosassa on 10,8 metrin syvänne. Ovanmalmträsketin vesitilavuudesta noin kolmannes on merenpinnan alapuolella. Ovanmalmträsketiä reunustaa sekä kulttuurimaisema että metsämaa. Maasto kohoaa paikoin varsin jyrkästi vähintään 25 metriä järven pinnan yläpuolelle. Puolitoista kilometriä koilliseen sijaitsee Kullaanjärvi, jonka korkeustaso 26 metriä Ovanmalmträskiä ylempi. Etelässä on laajoja peltomaita, jotka ulottuvat Suomenlahden sokkeloisten sisälahtien ja Gennarbyvikenin tekojärven rannoille saakka. Ovanmalmträsketin etelärannalta lähtee laskuoja runsaat puolitoista kilometriä kaakkoon sijaitsevaan Bonäsbåsetiin, jonka korkeustaso on vain 0,7 metriä mpy. Ovanmalmträsketin ekologinen tila on hyvä, PICM-indeksin mukaan tila on tyydyttävä. Vesitilavuus on 8 699 000 kuutiometriä. Ovanmalmträsket (82.010.1.002) kuuluu Bonäsånin valuma-alueeseen (82.01), joka on osa Saaristomeren rannikkoalueen ja Ahvenanmaan päävesistöä (82).Bonäsånin valuma- alue (82.01). Järviwiki. Viitattu 22.5.2021. == Lähteet == Luokka:Raaseporin järvet
Kaituri (Lohja)

Kaituri on järvi Lohjan länsiosassa läntisellä Uudellamaalla. Sen pinta-ala on 7,4 hehtaaria. Etäisyys Lohjan keskustasta on 21 kilometriä luoteeseen.Kaituri. Järviwiki. Viitattu 26.5.2021. == Maantiede == Kaiturin pituus etelästä pohjoiseen on 800 metriä, leveys on 150 metriä, mutta järven kapea keskiosa on vain 50 metriä leveä. Saaria ei ole. Järven rannalla on haja-asutusta, metsämaata ja suota. Idässä on pieni luonnonsuojelualue. Kaituriin virtaa suovettä, Kaiturin pohjoisrannalta virtaa laskuoja Kunnansuon halki koilliseen Lihavaan. Kaiturin länsipuolella sijaitsee Enäjärvi, jonne etäisyys on 300 metriä. Etelässä sijaitsee Korpisuonmäki, joka kohoaa yli 100 metriä merenpinnan yläpuolelle, eli noin 35 metriä Kaiturin yläpuolelle. Kaakossa on Vähä Ruokjärvi. Kaituri (23.074.1.012) kuuluu Hämjoen valuma- alueeseen (23.074), joka on kolmannen jakovaiheen vesistö Karjaanjoen vesistössä (23). Toinen jakovaihe on Nummenjoen valuma-alue (23.07). Hämjoen alueeseen kuuluu kuusitoista vähintään hehtaarin laajuista vakavettä; niiden nimet ovat varsin epätavallisia, kuten Sevolampi, Kivimäen Kaita, Lihava ja Laiha.Hämjoen valuma-alue (23.074). Järviwiki. Viitattu 26.5.2021. == Lähteet == Luokka:Lohjan järvet Luokka:Karjaanjoen vesistö
Soundbreaker

Soundbreaker on Kimmo Koskelan ohjaama ja käsikirjoittama suomalainen dokumenttielokuva vuodelta 2012. Elokuva on musiikki- ja henkilödokumentti harmonikkataiteilija Kimmo Pohjosesta. == Palkinnot ja ehdokkuudet == * Elokuva voitti vuonna 2012 Kanadassa, Montrealissa järjestettävillä FIFA- elokuvajuhlilla Prix de la création -palkinnon. * Elokuva voitti vuonna 2012 Tšekissä, Prahassa järjestettävillä kansainvälisillä televisiofestivaaleilla kunniamaininnan erityisestä taiteellisesta saavutuksesta. * Elokuva oli Parhaan dokumentin Jussi -palkintoehdokkaana vuonna 2014. == Lähteet == Luokka:Vuoden 2012 suomalaiset elokuvat Luokka:Suomalaiset dokumenttielokuvat
Sevolampi

Sevolampi on järvi Lohjan länsiosassa läntisellä Uudellamaalla. Sen pinta-ala on 15,2 hehtaaria. Etäisyys Lohjan keskustasta on 15 kilometriä luoteeseen.Sevolampi, vakavesi, LohjaSevolampi. Järvi-meriwiki. Viitattu 26.5.2021. == Maantiede == Sevolammen pituus lounaasta koilliseen on 700 metriä, leveys kaakosta luoteeseen on 300 metriä. Järven pohjoisosa jakautuu kahdeksi lahdeksi. Saaria ei ole. Järven rannalla on haja-asutusta, metsämaata ja suota. Luusua sijaitsee altaan koilliskolkassa. Sevolammen luoteispuolella sijaitsee Syvälampi, jonne etäisyys on 300 metriä. Lounaassa sijaitsee Heinästö, joka on parin hehtaarin laajuinen suojärvi. == Vesistösuhteet == Sevolampi (23.074.1.002) kuuluu Hämjoen valuma-alueeseen (23.074), joka on kolmannen jakovaiheen vesistö Karjaanjoen vesistössä (23). Toinen jakovaihe on Nummenjoen valuma-alue (23.07). Sevolampi on Hämjoen alueen itäisin vakavesi.Hämjoen valuma-alue (23.074). Järvi-meriwiki. Viitattu 26.5.2021. == Lähteet == Luokka:Lohjan järvet Luokka:Karjaanjoen vesistö
Syvälampi (Lohja)

Syvälampi on erittäin kirkasvetinen järvi Lohjan länsiosassa läntisellä Uudellamaalla. Sen pinta-ala on 17,6 hehtaaria. Etäisyys Lohjan keskustasta on 16 kilometriä luoteeseen.Syvälampi. Järviwiki. Viitattu 26.5.2021. == Maantiede == Syvälammen pituus lounaasta koilliseen on 800 metriä, leveys kaakosta luoteeseen on 300 metriä. Saaria ei ole. Järven rannalla on muutama pientalo, valuma-alue on pääosin metsää. Syvälammen kaakkoispuolella sijaitsee Sevolampi, jonne etäisyys on 300 metriä. Luoteispuolella on Saarilampi. Syvälammen etelärannalta lähtee laskuoja 350 metrin päähän Heinästöön, joka on parin hehtaarin laajuinen suojärvi. Noin 150 metriä Syvälammen länsipuolitse kulkee Valtatie 1, jonka länsipuolella sijaitsee Kolmpersjärvi. Syvälammen rannat ovat melko jyrkät. Järvi on niukkaravinteinen ja sen tila on hyvä. Näkösyvyydeksi on mitattu lähes kahdeksan metriä. Syvälammen keskiosasta on mitattu 18 metrin syvänne. Syvälampi (23.024.1.004) kuuluu Raatinjoen- Myllyojan valuma-alueeseen (23.024), joka on kolmannen jakovaiheen vesistö Karjaanjoen vesistössä (23). Toinen jakovaihe on Lohjanjärven alue (23.02). Raatinjoen-Myllyojan alueen laajimmat vakavedet ovat Valkerpyy, Kirmusjärvi ja Kolmpersjärvi.Raatinjoen-Myllyojan valuma-alue (23.024). Järviwiki. Viitattu 26.5.2021. == Lähteet == Luokka:Lohjan järvet Luokka:Karjaanjoen vesistö
Hyvästi Afrikka (vuoden 2015 elokuva)

Hyvästi Afrikka on Iiris Härmän ohjaama ja käsikirjoittama suomalainen dokumenttielokuva vuodelta 2015. Elokuva on henkilödokumentti pitkän uran kehitysyhteistyön parissa Ugandassa toimineesta lääkäristä Riitta Kujalasta. == Palkinnot ja ehdokkuudet == * Elokuva oli Parhaan dokumentin Jussi -palkintoehdokkaana vuonna 2016. == Lähteet == Luokka:Vuoden 2015 suomalaiset elokuvat Luokka:Suomalaiset dokumenttielokuvat
Axel Theodor Örnhjelm

Axel Theodor Örnhjelm (16. joulukuuta 1868 – 1957) oli suomalainen insinööri ja virka- valtiopäivämies.Geni: Axel Theodor Örnhjelm Viitattu 28.5.2021. Örnhjelmin vanhemmat olivat Carl Theodor Örnhjelm ja Emilia Aurora Lovisa Malmgren ja puoliso vuodesta 1908 Elin Alexandra Castrén. Virka- ja valtiopäivämies Edgar Rafael Örnhjelm oli hänen veljensä. Axel Theodor Örnhjelm valmistui koneinsinööriksi 1894 ja palveli valtionrautateillä, ensin Viipurin rautatieasemala ja vuodesta 1904 rautateiden koneosastolla. Rautatiehallituksen konetirehtööri hänestä tuli 1909. Eläkkeelle Örnhjelm jäi vuoden 1936 alusta, rautateiden koneteknillisen toimiston päällikkönä ja apulaisjohtajana.Adliga ätten ÖRNHIELM nr 1064, TAB16 Viitattu 28.5.2021. Örnhjelm oli aatelissäädyssä edustaja valtiopäivillä 1905–1906.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, s. 945-954. ==Lähteet== Luokka:Suomalaiset insinöörit Luokka:Suomen suuriruhtinaskunnan virkamiehet Luokka:Suomalaiset virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1868 syntyneet Luokka:Vuonna 1957 kuolleet
Kolmpersjärvi

Kolmpersjärvi (myös Kolmperänjärvi) on karu järvi Lohjan länsiosassa läntisellä Uudellamaalla. Sen pinta-ala on 25,6 hehtaaria. Etäisyys Lohjan keskustasta on 16 kilometriä luoteeseen.Kolmpersjärvi. Järviwiki. Viitattu 26.5.2021. == Maantiede == Kolmpersjärven rantaviiva on varsin mutkainen, sen pituus on 3 559 metriä. Etäisyys järven kaakkoisosan kapean lahden pohjukasta järven luoteisrannalle on 950 metriä. Järven itäosassa sijaitsee luoto. Järven keskivaiheilla on 11,5 metrin syvänne. Rannoilla on melko tiheään asutusta, valuma-alue on etupäässä metsämaata. Noin 300 metriä Kolmpersjärven itäpuolitse kulkee Valtatie 1, jonka itäpuolella sijaitsee muun muassa Saarilampi ja Syvälampi. Kolmpersjärveen virtaa laskuojia luoteesta Hauklammesta Saukoonlammen kautta, koillisesta Saarilammesta ja etelästä Pikku Kolmpersjärvestä. Kolmpersjärvestä lähtee runsaan kilometrin pituinen laskuoja etelään Kirmusjärveen, jonka korkeustaso on 19,3 metriä Kolmpersjärveä alempi. Kolmpersjärvi (23.024.1.005) kuuluu Raatinjoen-Myllyojan valuma-alueeseen (23.024), joka on kolmannen jakovaiheen vesistö Karjaanjoen vesistössä (23). Toinen jakovaihe on Lohjanjärven alue (23.02). Se on Raatinjoen-Myllyojan alueen laajin järvi Valkerpyyn ja Kirmusjärven jälkeen. Alueella on viisitoista yli hehtaarin laajuista vakavettä.Raatinjoen-Myllyojan valuma-alue (23.024). Järviwiki. Viitattu 26.5.2021. == Lähteet == Luokka:Lohjan järvet Luokka:Karjaanjoen vesistö
Lee Labrada

Lee Labrada (8. maaliskuuta 1960 Havanna, Kuuba) on kuubalaissyntyinen Yhdysvalloissa uransa tehnyt kehonrakentaja ja liikemies. Hän voitti Mr. Universe -kilpailun 1985. ==Ura== Labrada aloitti kuntosaliharjoittelun vuonna 1976. Kehonrakennuskilpailuun hän osallistui ensi kerran 1978, mutta ei menestynyt. Neljä vuotta myöhemmin hän voitti NPC Collegiate Texas Championships -kilpailun. Labradan huomattavin saavutus kehonrakentajana on Mr. Universe -voitto 1985. Seuraavana vuonna hän voitti Night of Champions -kilpailun, mitä seurasi sarja kilpailumenestyksiä, kunnes hän vetäytyi kilpalavoilta 1993. Vuonna 2004 Labrada pääsi IFBB Pro Bodybuilding Hall of Fameen. Labrada siirtyi liike-elämään. Hän perusti 1995 lisäravinneyrityksen nimeltään Labrada Nutrition. == Lähteet == == Aiheesta muualla == *Men's Health: Bodybuilder Lee Labrada Shared the Simple Diet and Training Plan That Keep Him Shredded at 60 Luokka:Yhdysvaltalaiset kehonrakentajat Luokka:Yhdysvaltalaiset liikemiehet Luokka:Vuonna 1960 syntyneet Luokka:Elävät henkilöt
Jorma Koho

Jorma Antero Koho (4. joulukuuta 1937 Helsinki) on suomalainen näyttelijä. Hän näytteli Oulun kaupunginteatterissa 1965–2000. == Ura == Kohon opintohistoriaan kuuluu muun muassa Vapaa Taidekoulu ja lauluopintoja. Koho kiinnostui näyttämötaiteesta nähtyään Svenska Teaternin My Fair Ladyn 1950-luvun lopulla, hän työskenteli tuolloin rautakaupassa. Koho aloitti näyttelijän uransa Punaisessa Myllyssä 1959–1961, mitä seurasi Kokkolan kaupunginteatteri 1961–1963 ja Porin Teatteri 1963–1965. Kohon kiinnitys Oulun kaupunginteatteriin alkoi 1965 ja päättyi eläköitymiseen joulukuussa 2000. Sen jälkeen hän vieraili Espoon kaupunginteatterissa, Oulun kaupunginteatterissa ja kesäteattereissa.Suomen teatterit ja teatterintekijät 1993, s. 221 Kohon rooleja olivat muun muassa Orfeus (Eurydike) ja Elias (Täällä Pohjantähden alla II), Valtteri (Lampaansyöjät), Jerry Finn (Neljäs nikama), Truffaldino (Kahden herran palvelija) ja Eichman (Veli Eichman).Suomen teatterit ja teatterintekijät 1974, s. 296Suomen teatterit ja teatterintekijät 1983, s. 224 Eläkevuosinaan Koho näytteli muun muassa Zaharin roolin venäläisessä näytelmässä Oblomov ja Billyn roolin englantilaisessa näytelmässä Lovesong. Yli 40 vuotta kestäneen näyttämöuransa ohella Koholla on ollut sivurooleja erinäisissä televisiotuotannoissa, kuten Tie (1981), Ammattimies (2000) ja Kaikki synnit (2019). == Lähteet == * * * * === Viitteet === == Aiheesta muualla == *Yle: Kultalampi käsittelee vanhuutta huumorilla (26.1.2010) Luokka:Suomalaiset näyttelijät Luokka:Vuonna 1937 syntyneet Luokka:Elävät henkilöt
Tuula Meisaari

Tuula Liisa Hellevi Meisaari (24. elokuuta 1943 Käkisalmi)Suomen teatterit ja teatterintekijät 1993, s. 293–294 on suomalainen näyttelijä. Mikkelin Teatterissa tanssityttönä aloittanut Meisaari näytteli Oulun kaupunginteatterissa yli 70 roolia. == Ura == Meisaari syntyi isännöitsijä Urho Edward ja Anna-Liisa Meisaaren perheeseen. Hän aloitti näyttelijäharjoittelijana ja tarpeistonhoitajana Lappeenrannan kaupunginteatterissa 1967–1971. Sitä seurasi näyttelijänkiinnitys Kajaanin kaupunginteatteriin 1971–1983 ja Oulun kaupunginteatteriin 1983–2010.Suomen teatterit ja teatterintekijät 1983, s. 290 Meisaaren rooleja olivat muun muassa Antonia (Kaktuksenkukka), Hulda (Juurakon Hulda), Nalle Puh (Nalle Puh), Äiti (Äiti Peloton) ja Ethel Thayer (Kultalampi). Yli 40 vuotta kestäneen näyttämöuransa ohella Meisaarella on ollut sivurooleja erinäisissä televisiotuotannoissa, kuten Puolukkasota (1981). == Lähteet == * * * === Viitteet === == Aiheesta muualla == *Yle: Kultalampi käsittelee vanhuutta huumorilla (26.1.2010) Luokka:Suomalaiset näyttelijät Luokka:Vuonna 1943 syntyneet Luokka:Elävät henkilöt
Andrian Dušev

Andrian Pavlov Dušev (s. 6. kesäkuuta 1970 Sofia) on bulgarialainen ratameloja ja olympiamitalisti. Dušev edusti Bulgariaa Atlantan kesäolympialaisissa 1996, joissa hän saavutti pronssia 1 000 metrin kajakkikaksikossa parinaan Milko Kazanov. Sama pari sijoittui kajakkikaksikon 500 metrillä kahdeksanneksi. Dušev saavutti MM-pronssia 500 metrin kajakkinelosessa Plovdivissa 1989. Hänellä on lisäksi kaksi EM-hopeaa Zagrebista 1999 sekä kaksi EM-pronssia Plovdivista 1997 ja Poznańista 2000. Dušev edusti Levski Sofiaa. Hän on pituudeltaan 180-senttimetrinen ja painaa 85 kilogrammaa. Hänen vaimonsa Natasa Dusev-Janics on ratamelonnan moninkertainen olympiavoittaja sekä maailman- ja Euroopan-mestari. == Lähteet == Luokka:Bulgarialaiset melojat Luokka:Bulgarialaiset olympiamitalistit Luokka:Vuonna 1970 syntyneet Luokka:Elävät henkilöt
Olaf Winter

Olaf Winter (s. 18. heinäkuuta 1973 Neustrelitz) on saksalainen ratameloja ja olympiavoittaja. Winter edusti Saksaa kaksissa kesäolympialaisissa. Atlantassa 1996 hän kuului Saksan olympiakultaa voittaneeseen joukkueeseen 1 000 metrin kajakkinelosessa. Sydneyn olympialaisissa 2000 Winter kilpaili yhdessä Andreas Ihlen kanssa kajakkikaksikon 1 000 metrin kilpailussa. Pari sijoittui neljänneksi 0,27 sekunnin erolla pronssia voittaneeseen Unkarin kaksikkoon. Winter saavutti MM-pronssia 1 000 metrin kajakkikaksikossa yhdessä Jan Schäferin kanssa Milanossa 1999. Winter edusti KG Esseniä. Hän on pituudeltaan 189-senttimetrinen ja painaa 88 kilogrammaa. == Lähteet == Luokka:Saksalaiset melojat Luokka:Saksalaiset olympiavoittajat Luokka:Vuonna 1973 syntyneet Luokka:Elävät henkilöt
Sulhasmies

Sulhasmies on Reijo Mäen vuonna 2021 ilmestynyt 32. Vares-dekkari. Kirjan aiheita ovat huumeiden maahantuonti, järjestäytynyt rikollisuus ja tv- ohjelmat. Tapahtumapaikkoja ovat Turku, sen lähiöistä Varissuo ja kaupungin ympäristö Littoistenjärven rantamilla. Yksityisetsivä Jussi Vares kärsii auto- onnettomuuden jälkeen unettomuudesta, jota yrittää huonolla menestyksellä helpottaa painopeitolla. Vares saa unissa elämänohjeita ja tutkintavinkkejä Kari Tapiolta yrittäessään selvittää, mihin katosi Juliette Binochen näköinen sijoitusneuvoja-salkunhoitaja, jota hän kosi Mantun Grillillä. Jussi Vares huomaa, että kaksi hänen tuntemaansa naista on murhattu. Naisten yhteys Varekseen kiinnostaa myös poliisia. == Vastaanotto == Turun Sanomien Matti Komulaisen arvion mukaan Vareksen tutkimuksiin liittymättömät jaksot generoivat kerrontaan elämänmakua ja muistuttavat arjen sattumanvaraisuudesta. Kirjoittaja kommentoi ajankohtaisia aiheita Vareksen ajatuksissa ja Turun kuuluisan Uusi Apteekki-ravintolan asiakkaiden puheissa. Käsiala karttaa poliittista korrektiutta. Sulhasmiestä myytiin ilmestymisvuonnaan 16 800 kappaletta, ja se oli kuudenneksi myydyin kotimainen kaunokirjallinen teos. == Lähteet == Luokka:Vuoden 2021 kirjat Luokka:Suomalaiset rikosromaanit Luokka:Reijo Mäen kirjoittamat kirjat
Lakou Mizik

Lakou Mizik on haitilainen perinnemusiikin yhtye. Steeve Valcourt aloitti sen toiminnan muusikkotovereineen Haitin vuoden 2010 maanjärjestyksen jälkeen kodittomille järjestetyillä ulkoilmakonserteilla. Lakou Mizikin kappaleissa käytetään sekä ranskan kieltä että Haitin kreolia.FORMED AFTER HAITI’S EARTHQUAKE, LAKOU MIZIK SPREADS THE JOY OF ITS HOMELAND THROUGH MUSIC Maine Today Lakou Mizik laajeni kansainvälisen seurannan saavuttaneeksi, taustoiltaan monipuolisten ja eri sukupolviin kuuluvien muusikoiden hankkeeksi.Lakou Mizik (HTI) Maailma kylässä -festivaali Yhtye on myös eri tyylilajien rajoja ylittävä.Lakou Mizik Cleveland Museum of Art Yhtyeen esikoisalbumina julkaistiin Wa Di Yo. == Lähteet == Luokka:Haitilaiset yhtyeet
Happi (elokuva)

Happi (Oxygène) on vuonna 2021 julkaistu ranskankielinen tieteisjännityselokuva, jonka on ohjannut Alexandre Aja. Sen pääosissa nähdään Mélanie Laurent, Mathieu Amalric sekä Malik Zidi. Netflix julkaisi elokuvan 12. toukokuuta 2021. == Juoni == Nuori nainen (Mélanie Laurent) herää yhtäkkiä syväjäädytyssäiliöstä, eikä hänellä ole aavistustakaan missä hän on, miten päätyi säiliöön, tai kuka hän itse on. Säiliötä valvova tekoäly M.I.L.O. (Mathieu Amalric) vastailee naisen kysymyksiin, mutta ei suostu avaamaan säiliötä ilman siihen vaadittavaa koodia. Nainen yrittää selvittää menneisyytensä salat M.I.L.O:n tarjoamilla johtolangoilla, kuten valokuvilla, videoilla sekä puhelinnumeroilla. Samaan aikaan säiliön jo valmiiksi alhaiset happitasot alenevat hitaasti mutta varmasti. == Näyttelijät == == Vastaanotto == Happi sai ilmestyessään pääosin myönteiset arvostelut. Elokuvasivusto Rotten Tomatoes ilmoittaa, että 88 prosenttia kriitikoista on arvioinut elokuvan positiivisesti. Sivustolla kehutaan elokuvan onnistuneen klaustrofobista tunnelmaa, Mélanie Laurentin roolisuoritusta sekä Alexandre Ajan ohjausta. Elokuvakriitikko Brian Tallerico antoi Hapelle kolme ja puoli tähteä neljästä, kehuen Laurentin roolisuoritusta "ällistyttäväksi" ja "yhdeksi vuoden 2021 parhaista näyttelijäsuorituksista". Tallerico tiedostaa elokuvan kumartavan sekä Haudatun (2009) että 2001: Avaruusseikkailun (1968) suuntaan, pitäen tätä kiinnostavana yhdistelmänä. Hän myös pohtii elokuvassa yhteen kietoutuvien surun ja optimismin heijastelevan sitä, mitä ympäri maailmaa paraikaa koetaan koronaviruspandemian seurauksena. Elokuvalehti Episodin kriitikko Jani Svensk antoi puolestaan Hapelle kolme tähteä viidestä. Hänen mukaansa elokuvassa nähtävän klaustrofobisen kauhuskenaarion kaltaisia tilanteita "on vuosien saatossa nähty useita, eikä Happi erotu joukosta muuten kuin futuristisella tieteismaailmallaan". Svensk kirjoittaa, että keskinkertaisuudestaan huolimatta kyseessä on kuitenkin "tarpeeksi onnistunut kertajännäri, jotta sitä voi suositella lajityypin tai tieteiselokuvien ystäville", ja nostaa elokuvan loppusuoran sen parhaimmaksi osuudeksi. == Lähteet == Luokka: Vuoden 2021 ranskalaiset elokuvat Luokka: Vuoden 2021 yhdysvaltalaiset elokuvat Luokka:Ranskalaiset jännityselokuvat Luokka:Yhdysvaltalaiset jännityselokuvat
Progressiivinen allianssi

Progressiivinen allianssi (, lyh. PA) on sosiaalidemokraattisten, demokraattisten ja edistyksellisten poliittisten puolueiden ja yhdistysten kansainväinen yhteistyöjärjestö, joka perustettiin keväällä 2013 Leipzigissa, Saksassa maan sosiaalidemokraattisen puolueen aloitteesta. Allianssi muodostettiin vaihtoehtona Sosialistiselle internationaalille, josta monet ovat sittemmin eronneet ja liittyneet Progressiiviseen allianssiin, jossa on 73 jäsentä ja 28 liitännäiskumppania.Progressive Alliance, Network, Board: Parties & Organisations Suomen sosialidemokraattinen puolue on allianssin perustajajäsen. == Lähteet == == Aiheesta muualla == * Luokka: Sosiaalidemokraattiset puolueet Luokka: Kansainväliset vasemmistolaiset järjestöt * Luokka:Kansainväliset poliittiset järjestöt
Oskar Guido Tapio Aminoff

Oskar Guido Tapio Aminoff (10. kesäkuuta 1870 Tuusula – 29. tammikuuta 1948 Helsinki) oli suomalainen virka- ja valtiopäivämies.Geni: Guido Oskar Tapio Aminoff Viitattu 29.5.2021. Aminoffin vanhemmat olivat Adolf Aminoff ja Elsa Matilda Ruskelin ja puoliso Bertha Anna Elisabeth Cronström. Aminoff oli rautatievirkailija, joka työskenteli valtionrautateiden palveluksessa, muun muassa sähköttäjänä Ryttylässä, konttoristina Hausjärvellä ja Keravalla sekä asematarkastajana Hiirolassa, Haukivuorella, Mellilässä 1918–1930 ja viimeksi Rovaniemellä vuoteen 1938 asti.Adelsvapen-wiki: Adliga ätten Aminoff nr 456, TAB41 Viitattu 29.5.2021 Aminoff oli aatelissäädyssä edustaja valtiopäivillä 1904–1905.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, s. 795-804. ==Lähteet== Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1870 syntyneet Luokka:Vuonna 1948 kuolleet
Alexander von Becker

Alexander von Becker (4. tammikuuta 1866 Kangasniemi – 4. tammikuuta 1926 Helsinki) oli suomalainen konsuli ja kauppa-asia- ja valtiopäivämies.Geni: Alexander von Becker Viitattu 29.5.2021. Alexander von Beckerin vanhemmat olivat Frans von Becker ja Olga Alexandrovna Olferieva ja puoliso Irma Elisabeth Nybom. Von Becker toimi muun muassa pankkivirkailijana ja Suomen konsulina Lontoossa ja Yhdysvalloissa, samoin kuin ensimmäisenä itsenäisen Suomen kauppa-asiamiehenä ja Suomen Meijeriyhdistyksen asiamiehenä Isossa- Britanniassa. Ylioppilaaksi von Becker tuli Böökin lyseosta 1877 ja opiskeli lakitiedettä, mutta keskeytti opintonsa. Von Becker kuoli 60-vuotissyntymäpäivänään. Hän oli viiden ensimmäisen vainajan joukossa, jotka tuhkattiin Suomessa, Hietaniemen hautausmaan yhteyteen rakennetussa krematoriossa. Von Becker oli aatelissäädyssä edustaja valtiopäivillä 1904–1905.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, s. 795-804. ==Lähteet== Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1866 syntyneet Luokka:Vuonna 1926 kuolleet
Artur Edvard von Bonsdorff

Artur Edvard von Bonsdorff (23. helmikuuta 1872 Tampere – 30. kesäkuuta 1959 Turku) oli suomalainen lääkäri ja valtiopäivämies.Ylioppilasmatrikkeli 1853–1899: Von Bonsdorff Artur Edvard Viitattu 29.5.2021. Von Bonsdorffin vanhemmat olivat piirilääkäri Karl Edvard von Bonsdorff ja Hilda Fredrika Dahl ja puoliso vuodesta 1901 Sophia Wilhelmina (Minna) Lavonius, hovioikeudenneuvos Wilhelm Lavoniuksen tytär. Von Bonsdorff tuli ylioppilaaksi Hämeenlinnan lyseosta 1890, valmistui lääketieteen lisensiaatiksi 1899 ja väitteli lääketieteen ja kiurgian tohtoriksi 1906 aiheesta Om fractura basis cranii. Toimittuaan ensin lääkärinä useissa eri sairaaloissa hän oli Turun kunnallissairaalan sisätautiosaston ylilääkäri 1908–1938 ja johtaja 1911–1935. Sotasairaalan ylilääkärinä von Bonsdorff toimi 1940. Hän sai professorin arvon 1952.Kuka kukin on 1954, s. 72 Viitattu 29.5.2021. Von Bonsdorff oli aatelissäädyssä edustaja valtiopäivillä 1904–1905.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, s. 795-804. ==Lähteet== Luokka:Suomalaiset lääkärit Luokka:Suomalaiset professorin arvonimen saaneet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1872 syntyneet Luokka:Vuonna 1959 kuolleet
Syvälampi

Syvälampi voi tarkoittaa seuraavia: * Syvälampi, lampi Hartolassa * Syvälampi, lampi Jyväskylän Nyrölässä * Syvälampi, järvi Kangasniemellä * Syvälampi, lampi Keuruulla * Syvälampi, järvi Kinnulassa * Syvälampi, lampi Kouvolan Rasissa * Syvälampi, järvi Lohjalla * Syvälampi, lampi Luumäellä * Syvälampi, järvi Mikkelin Mesiäniemessä * Syvälampi, järvi Mikkelin Otavassa * Syvälampi, lampi Multialla * Syvälampi, järvi Salon Suomusjärvellä * Syvälampi, lampi Virroilla * Motelli Syvälampi, Suomusjärven Syvälammella toiminut motelli.
Dialogi (veistos)

pienoiskuva|upright|Kimmo Pyykön veistos Dialogi Kangasalan keskustassa. Dialogi on Kimmo Pyykön julkinen veistos vuodelta 1990. 125-vuotias Kangasalan kunta tilasi veistoksen Pyyköltä. Veistos on sijainnut Kangasala-talon pihassa vuodesta 2014. Aiemmin se oli Ystävyyden puistossa kirkon lounaispuolella. Veistos kuvaa Napoleonia ja naispuolista airutta. Teokseen kuuluu kaksi penkkiä, joille katsoja voi istahtaa. == Lähteet == Luokka:Kangasalan kulttuuri Luokka:Suomen patsaat ja veistokset Luokka:Kangasalan rakennukset ja rakennelmat
Semjon Kirsanov

Semjon Kirsanov (1902 Odessa, Venäjä – 1972 Moskova, Neuvostoliitto) oli neuvostoliittolainen runoilija. Hän kirjoitti vallankumouksen aikaan Majakovski-henkisiä agitointirunoja. Muutettuaan Moskovaan hän esiintyi yhdessä Majakovskin kanssa. Häntä arvosteltiin 1930-luvulla formalismista. Hän piti runoilijuutta käsityöläisammattina, mutta myöhemmin hän saattoi kuitenkin käsitellä runoissaan myös yleisinhimillisiä aiheita. ==Suomennetut runot== Kirsanovin runoja on suomeksi antologiassa Idän ja lännen runot: valikoima Neuvostoliiton ja Amerikan uutta runoa, suom. ja toim. Markku Lahtela ja Anselm Hollo, Helsinki: Weilin + Göös 1963Semjon Kirsanov, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu 29.5.2021 * Ja jostakin hän, suom. Markku Lahtela * Ja lähellä valkoista pöytäliinaa, suom. Markku Lahtela * Ja minua kiirehtii, suom. Markku Lahtela * Jäljet hiekassa, suom. Markku Lahtela * Kirjaimet, suom. Markku Lahtela, myös antologiassa Yhdeksän sarjaa lyriikkaatoim. Aarne Salminen, Viljo Tervonen, Helsinki : Weilin + Göös 1969, useita painoksia * Minä olen valkoinen, rakas, suom. Markku Lahtela ja Anselm Hollo * Mutta kuin haihtuen, suom. Markku Lahtela * Mutta minä lähden, suom. Markku Lahtela * Oi etäisyydet, suom. Markku Lahtela, myös antologiassa Tämän runon haluaisin kuulla, 1979 Helsinki: Tammi ISBN 951-30-4220-0 (useita painoksia) * Saavu, suom. Markku Lahtela * Sinun silmäsi, suom. Markku Lahtela * Sinun taulusi, suom. Markku Lahtela * Äkkiä, suom. Markku Lahtela ==Lähteet== Luokka:Venäläiset runoilijat Luokka:Vuonna 1902 syntyneet Luokka:Vuonna 1972 kuolleet
Detlef Hofmann

Detlef Hofmann (s. 12. marraskuuta 1963 Karlsruhe) on saksalainen ratameloja. Hofmann edusti Saksaa Atlantan kesäolympialaisissa 1996, joissa hän kuului Saksan kultaa voittaneeseen joukkueeseen 1 000 metrin kajakkinelosessa. Hofmann saavutti kolme maailmanmestaruutta: kajakkinelosen 500 ja 10 000 metrin kilpailuissa Pariisissa 1991 sekä kajakkinelosen 1 000 metrillä Duisburgissa 1995. Hänellä on lisäksi kaksi MM-hopeaa Pariisista 1991 ja Duisburgista 1995. == Lähteet == Luokka:Saksalaiset melojat Luokka:Saksalaiset olympiavoittajat Luokka:Vuonna 1963 syntyneet Luokka:Elävät henkilöt
Satalinnan säätiö

Satalinnan Säätiö perustettiin Satakuntatalon rakentamisen alkaessa vuonna 1950. Säätiö omistaa rakennuksen tontteineen ja hoitaa niiden kunnossapidon, toimii vuokranantajana, sekä tukee Satakuntalaisen Osakunnan opiskelijatoimintaa. Säätiön nimi on viittaus Satalinnan keuhkotautiparantolaan, jonka merkittävä osakkeenomistaja Satakuntalainen Osakunta oli. Säätiön hallituksessa on puheenjohtaja ja kahdeksan jäsentä. Puheenjohtajana toimii Satakuntalaisen Osakunnan inspehtori, joka on Helsingin yliopiston professori. Varapuheenjohtajana toimii osakunnan kuraattori, joka on yleensä vanhempi opiskelija tai vastavalmistunut. Osakunta asettaa säätiön hallitukseen jäsenistä kuraattorin lisäksi kolme henkilöä. Heidät valitaan kahdeksi vuodeksi kerrallaan ja he tuovat hallituksen pöytään osakuntalaisten ja asukkaiden näkökulmaa. Loput neljä asiantuntijajäsentä hallitus valitsee kymmenen vuoden kausille. Myös heillä on yleensä osakuntataustaa. == Lähteet == Luokka:Suomalaiset säätiöt
Arshad Warsi

Arshad Warsi (s. 19. huhtikuuta 1968 Bombay, Maharashtra, Intia) on intialainen näyttelijä ja televisioesiintyjä, joka esiintyy hindinkielisissä elokuvissa. Hän on voittanut useita palkintoja, mukaan lukien yksi Filmfare Awards -palkinto viidestä ehdokkuudesta, ja hänen on huomioitu näytelleen monipuolisissa elokuvagenreissä. == Filmografia == Vuosi Elokuva Rooli Muuta 1996 Tere Mere Sapne Balu 1997 Betaabi Vicky/Chetan 1998 Mere Do Anmol Ratan Narinder (Naren) Hero Hindustani Romi 1999 Hogi Pyaar Ki Jeet Kishan Trishakti Sagar Malhotra 2000 Ghaath Diwakar 2001 Mujhe Meri Biwi Se Bachaao Rocky Jeetenge Hum 2002 Jaani Dushman: Ek Anokhi Kahani Abdul 2003 Waisa Bhi Hota Hai Part II Puneet Syal Munna Bhai M.B.B.S. Circuit 2004 Hulchul Lucky 2005 Kuchh Meetha Ho Jaye Manager S. R. Khan Maine Pyaar Kyun Kiya? Vicky Sehar SSP Ajay Kumar Salaam Namaste Ranjan Mathur Chocolate Tubby Vaah! Life Ho Toh Aisi! Fakira B.P.C.M. 2006 Golmaal: Fun Unlimited Madhav Anthony Kaun Hai? Champak ”Champ” Chaudhari Lage Raho Munna Bhai Circuit Parhaan koomisen roolin Filmfare Awards -palkinto Kabul Express Jai Kapoor 2007 Dhamaal Aditya ”Adi” Shrivastava Om Shanti Om Itsenään Erikoisesiityminen Dhan Dhana Dhan Goal Shaan 2008 Halla Bol Itsenään Erikoisesiintyminen Sunday Ballu Krazzy 4 Raja Mr. Black Mr. White Kishen Golmaal Returns ACP Madhav 2009 Kisse Pyaar Karoon Siddharth Ek Se Bure Do Toti Shortkut Raju 2010 Ishqiya Razzak Hussain/Babban Hum Tum Aur Ghost Armaan Suri Golmaal 3 Madhav 2011 F.A.L.T.U Google Double Dhamaal Adi Love Breakups Zindagi — Erikoisesiintyminen 2012 Ajab Gazabb Love Liikemies Erikoisesiintyminen 2013 Zila Ghaziabad Mahender Fauji Bainsla Gujjar Jolly LLB Jagdish Tyagi (Jolly) Rabba Main Kya Karoon Shravan 2014 Mr Joe B. Carvalho Joe B. Carvalho Dedh Ishqiya Babban 2015 Welcome 2 Karachi Shammi Guddu Rangeela Rangeela 2016 The Legend of Michael Mishra Michael Mishra 2017 Irada Arjun Mishra Golmaal Again Madhav 2018 Sanju Itsenään Arkistomateriaali Bhaiaji Superhit Goldie Kapoor 2019 Fraud Saiyaan Bhola Prasad Tripathi Total Dhamaal Adi Pagalpanti Junky 2020 Durgamati Ishwar Prasad 2022 Bachchhan Paandey Vishwakant ”Vishu” Mhatre == Lähteet == == Aiheesta muualla == * * Luokka:Intialaiset näyttelijät Luokka:Intialaiset televisiojuontajat Luokka:Vuonna 1968 syntyneet Luokka:Elävät henkilöt
Marilyn Cotlow

pienoiskuva|Marilyn Cotlow vuonna 1952. Marilyn Cotlow (s. 10. tammikuuta 1924 Minneapolis) on yhdysvaltalainen oopperalaulaja, äänialaltaan sopraano.From Johnson's Kids to Lemonade Opera Victoria Etnier Villamil Cotlow varttui Los Angelesissa ja opiskeli Hans Clemensin johdolla. Hän lauloi länsirannikon oopperayhtiöissä ennen muuttamistaan New Yorkiin vuonna 1946. Hän loi Lucyn roolin Gian Carlo Menottin Puhelimessa vuonna 1947 ja tulkitsi Philenen roolin Metropolitan-oopperan Mignon-tuotannossa 1948. Lyhyen Euroopan-uran jälkeen Cotlow opetti laulamista Peabody Institutessa.Music Chronicles 1940-1954 Virgil Thomson Lisäksi hän toimi opetustehtävissä Michiganin yliopistossa ja Amerikan katolisessa yliopistossa. Cotlow oli mukana levyttämässä Menottin oopperaa Puhelin. == Lähteet == Luokka:Yhdysvaltalaiset oopperalaulajat Luokka:Sopraanot Luokka:Vuonna 1924 syntyneet Luokka:Elävät henkilöt Luokka:Yli satavuotiaiksi eläneet yhdysvaltalaiset
Norman Cordon

Norman Cordon (1904–1964) oli yhdysvaltalainen oopperalaulaja, äänialaltaan bassobaritoni.Music Chronicles 1940-1954 Virgil Thomson Cordon lauloi kolmen vuoden ajan Chicagossa ja kuului sitten vuosina 1936–1945 yhdeksän kauden ajan Metropolitan-oopperan esiintyjistöön. Hän tulkitsi myös San Franciscon oopperassa muiden muassa Giuseppe Verdin, Giacomo Puccinin ja Richard Wagnerin rooleja.Norman Cordon San Francisco Opera Performance Archive Naxos on julkaissut historialliset Lohengrinin ja Rigoletton äänitykset (1942, 1945), joissa Cordonia kuullaan.Norman Cordon Naxos == Lähteet == Luokka:Yhdysvaltalaiset oopperalaulajat Luokka:Bassobaritonit Luokka:Vuonna 1904 syntyneet Luokka:Vuonna 1964 kuolleet
Mary Curtis Verna

Mary Curtis Verna (myös Curtis-Verna; o.s. Curtis; 9. toukokuuta 1921 Salem, Massachusetts – 4. joulukuuta 2009) oli yhdysvaltalainen oopperalaulaja, äänialaltaan sopraano.Mary Curtis-Verna, 1921-2009 University of WashingtonFrom Johnson's Kids to Lemonade Opera Victoria Etnier Villamil Curtis Verna opiskeli Hollinsin yliopistossa (Virginia) ja Juilliard Schoolissa ennen muuttamista Italiaan, jossa opiskeli Ettore Vernan johdolla. Vernan kanssa hän solmi myöhemmin ensimmäisen avioliittonsa. Milanon Teatro Liricossa tekemänsä debyytin jälkeen Curtis Verna esiintyi sopraanopääosissa maailman johtavissa oopperataloissa. Hän lauloi muun muassa Münchenissä, Wienissä, Monte Carlossa, Lissabonissa, Barcelonassa, Lontoossa, Buenos Airesissa ja eri puolilla Yhdysvaltoja. Ensimmäisen esiintymisensä Yhdysvalloissa Verna teki vuonna 1952, ja Metropolitan-oopperassa hän lauloi vuosina 1957–1966. Roolien joukossa olivat Aida ja Leonora. Curtis Verna aloitti Washingtonin yliopiston musiikkikoulun laulun laitoksen johtamisen vuonna 1969. Tästä tehtävästä hän jäi eläkkeelle vuonna 1991. Kuollessaan 88-vuotiaana vuonna 2009 hän oli ollut yli neljänkymmenen vuoden ajan naimisissa Giuseppe Basilen kanssa. == Lähteet == Luokka:Yhdysvaltalaiset oopperalaulajat Luokka:Sopraanot Luokka:Vuonna 1921 syntyneet Luokka:Vuonna 2009 kuolleet
Windows Server 2019

Windows Server 2019 on Microsoftin palvelinkäyttöjärjestelmä, joka on osa Windows NT -käyttöjärjestelmäperhettä. Se tuli markkinoille 2. lokakuuta 2018. == Julkaisuversiot == Microsoft julkaisee Windows Server 2019:sta kolmea pääversiota: Essentials, Standard ja Datacenter. == Lähteet == Luokka:Windows- versiot Luokka:Vuoden 2018 ohjelmistot
Kristine

Kristine on naisen etunimi. Se on Kristina-nimen rinnakkaisasu. Lähtömuotona on latinalainen miehennimi Christianus, joka merkitsee kristittyä. Digi- ja väestötietoviraston mukaan Suomessa on vuoteen 2023 mennessä tilastoitu 859 Kristine-nimistä henkilöä. == Nimipäivä == Kristinellä on nimipäivä Norjassa 24. heinäkuuta. == Tunnettuja Kristinejä == * Kristine Bonnevie (1872–1948), norjalainen eläintieteilijä, geneetikko ja professori * Kristine Duvholt (s. 1974), norjalainen käsipalloilija ja olympiamitalisti * Kristine Elo (s. 1945), suomalainen lavastaja * Kristine Frøseth (s. 1996), norjalainen näyttelijä * Kristine Gjelsten Haugen (s. 1992), norjalainen alppihiihtäjä * Kristine Jepson (1962–2017), yhdysvaltalainen oopperalaulaja * Liv Kristine Espenæs Krull (s. 1976), Liv Kristine, norjalainen laulaja * Kristine Lilly (s. 1971), yhdysvaltalainen jalkapalloilija ja olympiavoittaja * Kristine Lunde-Borgersen (s. 1980), norjalainen käsipalloilija ja olympiavoittaja * Kristine Minde (s. 1992), norjalainen jalkapalloilija * Kristine Opolais (s. 1979), latvialainen oopperalaulaja * Kristine Sa, oik. Huỳnh Ngọc Nhã Yến (s. 1982), kanadanvietnamilainen poplaulaja, sanoittaja ja runoilija * Kristine Stavås Skistad (s. 1999), norjalainen maastohiihtäjä * Kristine Sutherland (s. 1955), yhdysvaltalainen näyttelijä * Kristine Vikse (s. 1973), norjalainen muotisuunnittelija == Lähteet == == Aiheesta muualla == * Etunimien taivutus: Kristine (Kotimaisten kielten keskuksen verkkojulkaisu) Luokka:Etunimet
Saarnenjalosoukko

Saarnenjalosoukko (Agrilus planipennis) on jalokuoriaisten (Buprestidae) heimoon kuuluva kovakuoriaislaji. Aikuinen saarnenjalosoukko on pituudeltaan 8,5–14,0 mm pitkä ja leveydeltään 3,1–3,4 mm leveä. Ulkonäöltään aikuinen saarnenjalosoukko on suurisilmäinen, väriltään metallisen vihreä, ruumis on muodoltaan kapea, selkäpuoli litteä ja vatsapuoli kupera. Lajin toukka on kermanvaalea, litteä, leveä ja jaokkeinen. Saarnenjalosoukko on alun perin itä-aasialainen laji, joka on levinnyt Pohjois-Amerikkaan ja Moskovan ympäristöön. Pohjois-Amerikassa laji on aiheuttanut mittavia metsätuhoja. Lajia ei toistaiseksi ole esiintynyt Suomessa. Lähin lajihavainto on vuodelta 2020 Pietarista, jonne se on levinnyt todennäköisesti liikenteen, puutavaran tai puuntaimien välityksellä. Saarnenjalosoukko on luokiteltu Suomessa vieraslajiksi ja tarkemmin kasvinterveyslainsäädännössä karanteenituhoojaksi, jotka on luokiteltu vaarallisiksi kasvintuhoojiksi ja löydettäessä niistä on tehtävä ilmoitus Ruokavirastoon.Ruokavirasto: Saarnenjalosoukko (Agrilus planipennis) Suomenlinnaan, jossa kasvaa saarnia, on asetettu ansoja lajin torjumiseksi. Saarnenjalosoukko elää saarnien rungoilla syöden isäntäpuunsa lehtiä. Lajin naaras munii munat yksitellen kaarnan koloihin, josta toukat kaivautuvat kaarnan alle nilakerrokseen ja kehittyvät rungon sisällä muodostaen mutkittelevia nauhaspagettimaisia toukkakäytäviä koteloituen lopulta rungon sisään puuaineeseen. Saarnenjalosoukon aiheuttama vioitus ilmenee puussa kaarnan halkeiluna, lehtien kellastumisena ja ruskettumisena, oksien kuolemisena ja lisäversoina rungon alaosassa. Saarnenjalosoukko tappaa saarnet hitaasti ja uhkaa saarnensurman ohella saarnien tulevaisuutta Suomessa.Viherympäristöliitto (VYL): Saarnenjalosoukko Isäntäkasvinaan saarnenjalosoukko voi käyttää saarnien (Fraxinus) lisäksi ainakin japaninjalopähkinää (Juglans ailantifolia), mantšurianjalopähkinää (Juglans mandshurica), japaninjalavaa (Ulmus davidiana) ja japaninsiipipähkinää (Pterocarya rhoifolia). Saarnenjalosoukon luonnollisiin vihollisiin kuuluu joukko loisia, kuten vainopistiäisiin (Braconidae) kuuluva Atanycolus cappaerti, rengashukkiin (rengaspistiäiset) (Cerceris) kuuluva Cerceris fumipennis, hyppykiilupistiäisiin (Encyrtidae) kuuluva Oobius agrili, lattapistiäisiin (Bethylidae) kuuluva Sclerodermus pupariae, vainopistiäisiin (Braconidae) kuuluvat Spathius agrili, Spathius depressithorax, Spathius galinae, Spathius generosus ja Spathius polonicus sekä hentokiilupistiäisiin (Eulophidae) kuuluva Tetrastichus planipennisi.Centre for Agriculture and Biosciences International (CABI): Agrilus planipennis (emerald ash borer) == Lähteet == == Aiheesta muualla == * Laji.fi: Saarnenjalosoukko (Agrilus planipennis) * Vieraslajit: Saarnenjalosoukko (Agrilus planipennis) * UniProt: Taxonomy – Agrilus planipennis (Emerald ash borer) (Agrilus marcopoli) * Iowa State University, Bug Guide: Species Agrilus planipennis – Emerald Ash Borer * Pherobase: Semiochemicals of Agrilus planipennis, the Emerald ash borer * Plantwise: Emerald ash borer, Agrilus planipennis Luokka:Jalosoukot Luokka:Kasvien tuhohyönteiset Luokka:Metsätuhot
Natasha O’Keeffe

Natasha O'Keeffe (s. 1. joulukuuta 1986 Brighton, Iso-Britannia) on englantilainen näyttelijä, joka on esiintynyt lähinnä televisiossa. O'Keeffe syntyi Brightonissa, mutta kasvoi Tootingissa, Etelä-Lontoossa. Hän opiskeli näyttelemistä Royal Welsh College of Music & Drama -teatterikoulussa. == Valikoitu filmografia == ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2013 Filth Filth Anna 2013 Svengali Svengali Natasha ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2010–2012 Lip Service Lip Service Sadie Anderson 10 jaksoa 2012–2013 Misfits Misfits Abbey 11 jaksoa 2013–2022 Peaky Blinders – gangsteriklaani Peaky Blinders Lizzie Stark 27 jaksoa 2014 Grantchester Grantchester Grace Heath 1 jakso 2015 Jekyll and Hyde Jekyll and Hyde Fedora 8 jaksoa 2015 The Last Panthers The Last Panthers Kirsty Wilkinson 6 jaksoa 2016 Uusi Sherlock Sherlock Emilia Ricoletti jakso "Karmea morsian" 2017–2020 Strike Strike Charlotte Campbell 5 jaksoa 2019 Resistance Resistance Agnes Moore 5 jaksoa 2021 Intergalactic Intergalactic Tri Emma Grieves 8 jaksoa == Lähteet == == Aiheesta muualla == * Luokka:Englantilaiset näyttelijät Luokka:Vuonna 1986 syntyneet Luokka:Elävät henkilöt
Humboldt-yliopiston kirjasto

Humboldt-yliopiston kirjasto (saks. Universitätsbibliothek der Humboldt- Universität zu Berlin) on tieteellinen kirjasto ja osa Berliinissä sijaitsevaa Humboldt-yliopistoa. Kirjasto on perustettu vuonna 1831. Tätä ennen yliopiston aineistohuolto tapahtui keisarillisen kirjaston välityksellä. Se on yksi Saksan suurimmista yliopistokirjastoista, vuonna 2011 se oli 2,96 miljoonalla kävijällään Saksan ahkerimmin vierailtu yliopistokirjasto. Kirjastolla on noin 69 000 rekisteröitynyttä käyttäjää ja 12 (tai 11) toimipistettä. Päivittäin kirjastossa käy fyysisesti noin 10 000 käyttäjää; erityisen suosittuja ovat suuret toimipisteet Grimm-Zentrum (pääkirjasto, avattu 2009, 1 028 työskentelypaikkaa, Geschwister-Scholl-Straße 1/3) ja luonnontieteellinen Zweigbibliothek (avattu 2003, 240 työskentelypaikkaa, Rudower Chaussee 26). Yliopistokirjaston kokoelmiin kuuluu noin 6 miljoonaa nidettä. Tämän lisäksi käytettävissä on 200 000 e-kirjaa, 16 000 e-sarjajulkaisua sekä 200 tietokantaa ja digitaalista kohdetta. Vuonna 2013 henkilökuntaan kuului 192 työntekijää. == Lähteet == == Aiheesta muualla == * Humboldt-yliopiston kirjaston kotisivut Luokka:Saksan kirjastot Luokka:Berliinin rakennukset ja rakennelmat
Tulievätetra

Tulievätetra (Ladigesia roloffi) on alesteihin kuuluva kalalaji. Lajia tavataan uhanalaisena Länsi-Afrikasta. Toisinaan sitä pidetään akvaarioissa. ==Koko ja ulkonäkö== Tulievätetra voi kasvaa suurimmillaan 3-4 cm pitkäksi. Ruumiinmuodoltaan kala on sukkulamainen. Tulievätetran väri on vihertävä ja evät ovat punaiset. Koiraan peräevä on pitempi kuin naaraan. Lajilla on rasvaevä. ==Levinneisyys ja elintavat== Tulievätetraa tavataan Sierra Leonesta ja mahdollisesti Liberiasta. Se elää parvina joissa ja puroissa lähellä pintaa. Laji syö pieniä selkärangattomia eläimiä. Tulievätetra luokitellaan äärimmäisen uhanalaiseksi. Suurin uhka kannalle on elinympäristön häviäminen ja elinympäristön laadun heikkeneminen. ==Lähteet== Luokka:Tetrakalat Luokka:Uhanalaiset kalat